Karang sebuah tulisan dalam bahasa Betawi yang bernada malu dan panjangnya 1 paragraf.

Pêrkawinan Kaèsang Pangarêp amè Èrina Gudono lagi santêr diomongin wargènèt. Kagak tibang pêjabat dalêm nêgêri ajè nyang diundang buat ngadirin acarè sakral Kaèsang Pangarêp amè Èrina Gudono êni, sêjumlèh sêlèbritas papan atas gè milu hadir dalêm akad pêrkawinan nyang bêrlangsung di Slèman, Yogyakarta. Salèh atu artis nyang datêng di akad Kaèsang Pangarêp amè Erina Gudono adalah Irfan Hakim. Di momèn bahagiè Kaèsang Pangarêp amè Erina Gudono êni rupènyè Irfan Hakim ngalamin kêjadian ngêjêngahin nyang bisè diè ingêt sêumur idup. Wayah ntu, Irfan Hakim èmang sêngajè ngêrêkam momèn buat kontèn di kanal YouTube-nyè. Dalêm pidio ntu Irfan Hakim nyampêrin sêsêorang nyang diè kirè sêbagè Kaèsang Pangarêp, padahal nyatènyè nyang diè sampêrin adalah Gibran Rakabuming Raka. Dêngan polosnyè Irfan Hakim nyêbut abang Kaèang Pangarêp dêngan sêbutan ‘pêngantèn’.